
LIETUVOS RESPUBLIKOS
SOCIALINĖS APSAUGOS IR DARBO MINISTRAS

ĮSAKYMAS
DĖL LIETUVOS RESPUBLIKOS SOCIALINĖS APSAUGOS IR DARBO MINISTRO 
2019 M. GRUODŽIO 20 D. ĮSAKYMO NR. A1-794 „DĖL VAIKO LAIKINOSIOS PRIEŽIŪROS TVARKOS APRAŠO PATVIRTINIMO“ 
PAKEITIMO

2023 m. kovo 30 d. Nr. A1-202
Vilnius

.	P a k e i č i u Vaiko laikinosios priežiūros tvarkos aprašą, patvirtintą Lietuvos Respublikos socialinės apsaugos ir darbo ministro 2019 m. gruodžio 20 d. įsakymu 
Nr. A1-794 „Dėl Vaiko laikinosios priežiūros tvarkos aprašo patvirtinimo“ (toliau – Vaiko laikinosios priežiūros tvarkos aprašas):
.	 Pakeičiu 21 punktą ir jį išdėstau taip:
„. Savivaldybės administracijos raštu pateikia Tarnybai ar jos įgaliotam teritoriniam skyriui socialinę priežiūrą teikiančių socialinių paslaugų įstaigų, kuriose Tarnyba ar jos įgaliotas teritorinis skyrius gali organizuoti jų teritorijoje gyvenančio vaiko laikinąją priežiūrą, nustatę vaiko apsaugos poreikį, sąrašą, kuriame nurodomi įstaigų pavadinimai (pagal Juridinių asmenų registro duomenis), veiklos adresai, telefono ryšio numeriai bei elektroninio pašto adresai, kuriais galima kreiptis dėl laikinosios priežiūros šiose įstaigose organizavimo, taip pat nedelsdamos raštu informuoja Tarnybą ar jos įgaliotą teritorinį skyrių apie minėtų įstaigų pavadinimų, veiklos adresų, telefono ryšio numerių bei elektroninio pašto adresų pasikeitimus.“
.	 Pakeičiu 22.6 papunktį ir jį išdėstau taip:
„. jei vaiko laikinąją priežiūrą prašo nustatyti ne jo tėvai, o kiti jo atstovai pagal įstatymą, – teismo sprendimo dėl vaiko globėjo (rūpintojo) paskyrimo kopiją arba savivaldybės mero potvarkio dėl vaiko laikinojo globėjo (rūpintojo) paskyrimo kopiją.“
. Pakeičiu 27 punktą ir jį išdėstau taip:
„. Savivaldybės meras ar jo įgaliotas savivaldybės administracijos direktorius ne vėliau kaip per 10 darbo dienų nuo prašymo ir visų reikiamų dokumentų, išvardytų Aprašo 22.2–22.6 papunkčiuose, pateikimo dienos turi jį išnagrinėti ir priimti sprendimą dėl vaiko laikinosios priežiūros nustatymo tėvų ar kitų vaiko atstovų pagal įstatymą prašymu.“
. Pakeičiu 28 punktą ir jį išdėstau taip:
„. Gavusi prašymą dėl vaiko laikinosios priežiūros nustatymo vaiko tėvų ar kitų jo atstovų pagal įstatymą prašymu, savivaldybės administracija taip pat turi susitikti su vaiku, kuriam prašoma nustatyti vaiko laikinąją priežiūrą, ir išklausyti vaiko, galinčio suformuluoti savo pažiūras, nuomonę (ar vaikas sutinka likti su nurodytu asmeniu, kuriam siūloma laikinai jį prižiūrėti, kodėl vaikas sutinka ar nesutinka, kokių abejonių ar lūkesčių, susijusių su vaiko laikinąja priežiūra, turi vaikas, kokių klausimų kyla vaikui dėl vaiko laikinosios priežiūros ir jį laikinai prižiūrinčio asmens), išskyrus atvejus, kai tai padaryti nėra galimybių dėl objektyvių priežasčių.“
.  Pakeičiu 30 punktą ir jį išdėstau taip:
„. Savivaldybės mero ar jo įgalioto savivaldybės administracijos direktoriaus sprendimo, kuriuo nustatyta vaiko laikinoji priežiūra vaiko tėvų ar kitų jo atstovų pagal įstatymą prašymu, kopijos pateikiamos vaiko tėvams ar kitiems jo atstovams pagal įstatymą, asmeniui, galinčiam laikinai prižiūrėti vaiką Prašyme dėl vaiko laikinosios priežiūros vaiko tėvų ar kitų jo atstovų pagal įstatymą prašymu nustatymo (Aprašo 3 priedas) nurodytu būdu, o nustačius vaiko laikinąją priežiūrą ne vaiko tėvų, bet kitų jo atstovų pagal įstatymą arba vieno iš jų prašymu – ir Tarnybai ar jos įgaliotam teritoriniam skyriui. Originalas saugomas savivaldybės administracijoje. Informacija apie savivaldybės mero ar jo įgalioto savivaldybės administracijos direktoriaus sprendimą, kuriuo nustatyta vaiko laikinoji priežiūra vaiko tėvų ar kitų jo atstovų pagal įstatymą prašymu (sprendimo numeris ir data), suvedama į Socialinės paramos šeimai informacinę sistemą.“
. Pakeičiu 32 punktą ir jį išdėstau taip:
„. Jei vaiko laikinosios priežiūros metu keitėsi asmuo, galintis laikinai prižiūrėti vaiką, arba jei keitėsi socialinę priežiūrą teikianti socialinių paslaugų įstaiga, kurioje buvo organizuojama vaiko laikinoji priežiūra, vaiko laikinosios priežiūros trukmė skaičiuojama nuo dienos, kai pirmą kartą buvo suorganizuota vaiko laikinoji priežiūra, arba nuo pirmo savivaldybės mero ar jo įgalioto savivaldybės administracijos direktoriaus sprendimo, kuriuo nustatyta vaiko laikinoji priežiūra, priėmimo dienos, arba nuo pirmame savivaldybės mero ar jo įgalioto savivaldybės administracijos direktoriaus sprendime, kuriuo nustatyta vaiko laikinoji priežiūra, nurodytos sprendimo įsigaliojimo dienos, jei nustatoma vėlesnė sprendimo įsigaliojimo data. Jei vaiko laikinoji priežiūra vaiko ir jo tėvų ar kitų jo atstovų pagal įstatymą gyvenamojoje vietoje ar asmens, galinčio prižiūrėti vaiką, gyvenamojoje vietoje keičiama į vaiko laikinąją priežiūrą socialinę priežiūrą teikiančioje socialinių paslaugų įstaigoje, Aprašo 31.2 papunktyje nurodytas terminas skaičiuojamas nuo pirmos vaiko laikinosios priežiūros priemonės pritaikymo socialinę priežiūrą teikiančioje socialinių paslaugų įstaigoje dienos.“
.	Pakeičiu 37 punktą ir jį išdėstau taip:
„. Savivaldybės meras ar jo įgaliotas savivaldybės administracijos direktorius ne vėliau kaip kitą darbo dieną nuo Aprašo 36.6–36.7 papunkčiuose nurodytų pagrindų atsiradimo dienos priima sprendimą dėl vaiko laikinosios priežiūros, nustatytos vaiko tėvų ar kitų jo atstovų pagal įstatymą prašymu, nutraukimo (nurodomas vaiko vardas, pavardė, gimimo data, vaiko laikinosios priežiūros nutraukimo data). Savivaldybės mero ar jo įgalioto savivaldybės administracijos direktoriaus sprendimo dėl vaiko laikinosios priežiūros, nustatytos vaiko tėvų ar kitų jo atstovų pagal įstatymą prašymu, nutraukimo originalas saugomas savivaldybės administracijoje. Viena jo kopija laikinai vaiką prižiūrėjusiam asmeniui išsiunčiama registruotu paštu, elektroniniu paštu ar kitomis elektroninių ryšių priemonėmis arba įteikiama susitikus, jei jis atvyksta į savivaldybės administraciją, o kita jo kopija šiame punkte nurodytais būdais pateikiama vaiko tėvams ar kitiems jo atstovams pagal įstatymą.“
.	Pakeičiu 39 punktą ir jį išdėstau taip:
„. Jei, nustačius vaiko laikinąją priežiūrą vaiko tėvų ar kitų jo atstovų pagal įstatymą prašymu, keičiasi asmuo, galintis laikinai prižiūrėti vaiką, vaiko tėvai ar kiti jo atstovai pagal įstatymą turi pateikti kito asmens, galinčio laikinai prižiūrėti vaiką, dokumentus, nurodytus Aprašo 22.1 ir 22.4 papunkčiuose. Savivaldybės meras ar jo įgaliotas savivaldybės administracijos direktorius pakeičia savo sprendimą dėl vaiko laikinosios priežiūros vaiko tėvų ar kitų jo atstovų pagal įstatymą prašymu nustatymo, nustato vaiko laikinąją priežiūrą vaiko tėvų ar kitų jo atstovų pagal įstatymą prašymu, nurodydamas kitą asmenį, galintį laikinai prižiūrėti vaiką, ir atlieka veiksmus, nurodytus Aprašo 30 punkte. Jei asmuo, laikinai prižiūrintis vaiką, atsisako laikinai prižiūrėti vaiką, o vaiko tėvai ar kiti jo atstovai pagal įstatymą negali nurodyti kito asmens, galinčio laikinai prižiūrėti vaiką, jie privalo nedelsdami perimti vaiko priežiūrą iš jį laikinai prižiūrinčio asmens.“
.	Pakeičiu 401 punktą ir jį išdėstau taip:
„. Savivaldybės administracija, gavusi vaiką laikinai prižiūrinčio asmens prašymą nutraukti vaiko laikinąją priežiūrą Aprašo 36.7 papunktyje nurodytu pagrindu, nedelsdama išsiaiškina, ar vaiko tėvai ar kiti jo atstovai pagal įstatymą perėmė vaiko priežiūrą iš jį laikinai prižiūrėjusio asmens. Gavusi informaciją, kad vaiko tėvai ar kiti jo atstovai pagal įstatymą neperėmė vaiko priežiūros iš jį laikinai prižiūrėjusio asmens, savivaldybės administracija nedelsdama žodžiu ir ne vėliau kaip kitą darbo dieną nuo šios informacijos gavimo dienos elektroninių ryšių priemonėmis turi apie tai informuoti (nurodomas vaiko vardas, pavardė ir gimimo data, vaiko atstovų pagal įstatymą vardai, pavardės, kontaktiniai duomenys (telefono ryšio numeris, elektroninio pašto adresas) Tarnybą ar jos įgaliotą teritorinį skyrių, pridėdama savivaldybės mero ar jo įgalioto savivaldybės administracijos direktoriaus sprendimo dėl vaiko laikinosios priežiūros, nustatytos vaiko tėvų ar kitų jo atstovų pagal įstatymą prašymu, nutraukimo kopiją ir jo tėvų ar kitų jo atstovų pagal įstatymą pateiktų bei kitų dokumentų, nurodytų Aprašo 22 punkte, kopijas.“
. Pakeičiu 3 priedą ir jį išdėstau nauja redakcija (pridedama).
.	N u s t a t a u, kad:
. šis įsakymas įsigalioja 2023 m. balandžio 1 d.
. Šio įsakymo nuostatos pradedamos taikyti, kai 2023 m. naujai išrinktos savivaldybių tarybos susirenka į pirmuosius posėdžius. Iki pirmųjų 2023 m. naujai išrinktų savivaldybių tarybų posėdžių taikomos iki šio nutarimo įsigaliojimo dienos galiojusios Vaiko globos organizavimo nuostatų nuostatos.
. Iki šio įsakymo taikymo dienos pradėtos vaiko laikinosios priežiūros vaiko tėvų ar kitų jo atstovų pagal įstatymą prašymu nustatymo procedūros baigiamos pagal Vaiko laikinosios priežiūros tvarkos aprašo nuostatas, galiojusias iki šio įsakymo įsigaliojimo dienos.
. Šio įsakymo 1.2 papunkčiu keičiamame Vaiko laikinosios priežiūros tvarkos aprašo 22.6 papunktyje nurodytas reikalavimas pateikti savivaldybės mero potvarkio kopiją netaikomas, jei globos (rūpybos) nustatymo faktą patvirtinantis dokumentas buvo išduotas atlikus vaiko laikinosios globos (rūpybos) nustatymo procedūras, pradėtas iki 2023 m. naujai išrinktų savivaldybių tarybų posėdžių.

Socialinės apsaugos ir darbo ministrė	Monika Navickienė

